
Birapni ma*ambi: 


la ma*ambiko Rongmitu gachi Jingrang Raksam M arak 
uni depante Nimrod Rongmitu Sangmana Rongbinggre 
songo agane on*chengaha. Nimrod Rongmitu Sangma 
uko 25-01-1941 ni salo seaha. Nimrodni pagipani 
ku'sikoniko serikgipako Dewansing Rongmitu Sangma, 
02-03-1942 salo, an*tangni jakchi segataha. Ian 
Dewansing Rongmituni chimonggipa birapni XLVII 
gipa bichap ong’a aro iani photocopy-ko Mombithson 
Rongrok Sangma-ni ripinge donako 2005 bilsio man*aha. 

la birapo pangchake Rongmitu gachi Kroshnil D. 
Sangma, 2006 bilsio dokbadale seaha aro uko Rongmitu 
Maharina 2007 bilsio parakaha. Dokbadale 
ma*talatgiminko chapa kama gita 2009 Gabmak jani 18, 
Abiso salo matchote sechotaha. la Rongmituni 
Ma*ambiko Bilsi 2009, Mebak/ Mige jani 4, Naringroni 
salo Rongmitu Maharini Bakrimani bilsini 
tom*bimongo, Ku*simkolgre songo oprakaha. 



JANAPCHENGANI 


la kant’dikgipa Rongmitu Maharini Ma'ambini bidingo 
serikaniko, mikl^gchina gimaatgija tangbange ripingna 
miksonge, chongipa ki-tapni bimango sedomikna gita angna 
cholko omanina pilakna skang anga Rongmitu ming Roi^rok 
gimikko mittelchenga. 

lako Dewansing Rongmituni see donanggipa birapo 
pangchake, miksonganiko mamingkoba dingtangatgija, pilak 
poraigiparang altue ma sina man na gita, biap, song unia 
re*chapgipa a-selrangko ja*rikesa uarangko tok tok dake suale 
taridape seaha. la Ma-ambiko Rongbinggre A kingni Nokma, 
Rongmitu gachirangoni saksa Pa Jingrang Raksam Marak (51), 
uni depante Nimrod Rongmituna agane on-alia. Nimrod uko 
25-01-1941 salo birapo sechengaha. Nimrodni pagipani 
ku-sikoniko serikgipako 02-03-1942 salo Dewansing an-tangni 
jakchi segatskaha. 

la kan-dikgipa serikani birapko Rongmitu Maharini 
Bakrimani-ni gam ine ripinge donaha. RMB-ni gitcham 
Jakrikra, Pa Mombithson R. Sangma, 2005 bilsio Rongmitu 
Maharini Bakrimani Pa Willipson R. Marakni noko 
tom-bimongani salo iako Maharina donangaha. Mahari gimik 
ua bichapko nikahaon, haida, badiaba salode gimatsrangnaba 
gnang ine chanchirime, ia gamchatgipa Ma*ambini kattako 
ki'tap chapa ka*ate ripingna 



nanga ine dilgiparangna ku*pattiaha. Unomiting, RMB-ko 
dikdiksana pakkre chakchina angko Padotna seoke donaha, 
unia ia birapko namedake nipile badiaba kattarangko 
srongdapate segatchina gitaba angna pakwatjolaha. 

Dewansingni seanggimin birapni kattarangko nipile 
namdapatna angnade rakbegipa dakgni ong achim. Indiba 
namedake Dewansingni jakchi segipa birapko nipiloa uno 
bang*a namdapatna nanganirangko nikbebeaha. Uano, rama 
reo ja-gitdota gita, banoba banoba agananio bitbatanirangkoba 
nikna man aha. Uni gimin, ma-ambini ja kuni ritingko 
seonchengesa, sawa sani abitang aro sawa sani nogipa ong-na 
krachim, uarangko changni chang an piltaitai nina nangaha. 

Dewansingni birapni ma ambi ja kolko sane dokbadale 
sechenggipako 2007 bilsio Rongmitu Maharini tombimongao 
parakchengaha. Unon Mahari gimik gimatsrangana bate 
ripingna man oan nambata, aro grisrangana bate on tisaba 
gamchatbea ine nike ia namdapatgiminko chapa ka-e ripingna 
namnike rachakaha. 

Minggipin, haida, badiaba gittim ba adoko Rongmituni 
Ma-ambini bidingo janapanirang dingtang ong-naba gnang. 
Indiba Maharioni niksenggipa unia gisik matsramgipa 
Dewansing an-tangni jakchi seanggimin birap ong-a ine ma-sie, 
Rongmitu ming Rongrok 

bakrime chanchianio iako ina*ambina ra-chakna kranikaha; 
uandake, ian Rongmitu, Rongrok, Rongchol, Wa'sra unia 
Rongdi abisa ma*drangni gimm serikani ‘*Ma’ambi” ong’na 
nanga ineba ia birapko ra*chakaha. 

Beben, Rongmitu abitang dal-bata ma Rongtok abitang 
dal'bata da-alo uko darangba aganna man-jaha. Rongchol ming 
Wa*sra Ma-bitchi A gipi saksanoni ong-bebeama ukoba 
uamangni gisiko kusi ong-e ra*chakna man*aosa 
pangchakaignok. Indiba Rongmitu Maharini Bakrimani ine 
kotokni bimangko rikani miksonganiara, sawa abitang sawa 
nokkuri, sawa ba skang sawa ba jaman unia sawa seng'bata 
sawa rakbata uko ma ekna ba changrikna ong-ja batesa 
Rongmitu Ma-ambioni ong-katgipa nokmechik sakantini 
deritchuni nokchongantioniko unia chra ga-gong sakantini 
gisepo antangtangni ma-ambiko talgrike ano abi ragrike unia 
jojong ada ingrike bakrimaniona ra-banisan onga. Apsandake, 
A chik songni pilak noksik nokbak ki'tikantio songdong 
a chaenggipa Rongmitu, Rongrokgre, Rongchol, Wa-sra, 
Rongdi unia uamangni nokchongrangoni - mi bidangsanoni 
bigengantini bitchri rongprakoni jalbra jalsruanga gita - 
ong'katgipa bakdilrangni gisepo mikkangchi saksa sakgipinko 
talgrike cha-ri rongsanoni ong’katgiparang ine an-tangtangko 
ma-sigrike unia mande ra*grikanian mongsonggipa 
bakrimaniko mangrakatna ja*ku de-aniba ong-chongmota. 


(V) 



Uni gimin, ia kan'dikgipa serikani Ma*ambiko ripingna 
unia Maharini gisepo an-tangtangko ma*sigrike bakrimaniko 
bilakdapatna dakchakani ong chongmotgen ine anga 
ka’dongsoenga. Mikkangchi Rongmitu Maharini Bakrimani 
bilakangchina unia bakrimani miksongani ja-kuantio 
chu’sokroroe mangrakbatangkuchina. 


Ku simkolgre Kroshnil D. Sangma 

Abiso, Gal mak 18, 2009 Padot, 

Rongmitu Maharini Bakrimani 


icicle-kieitlt 



Koasi Mindiai - Songgitchamt 

Koasi Mindini, Te brong Sangsim, Ola Olding 
pagitchamrangni songdong a-chagipa songgitchamrangoni 
gitchambatsranggipa song damsa ong-a. Pagitchamrangoni 
bang'batan, Mande unia Mitdeni ma-ambiko katta chengo bima 
kolo, Koasi Mindinio Te brong Sangsim Ola Oldingo Mande 
ming Mitde apsan songdong a-charimaonisa chengteke 
aganronga. Ua songgitchamoan Katchi Mitde Melaram unia 
Mitde Mande Susaramba donga. Sume aro Dome abisaba ua 
songgitchamo songdong a chachenggipa A-chik pagitcham 
ma gitcham nokdangrangoni nokchongsa ong a. Sumeni 
segipako Ruba, unia Dambeni segipako Jonja minga. Sume 
aro Dambeni demechikranga Dome Ramse abisa, unia 
depanteranga Dikrang Diksang adasa onga. 

Dikrang Diksang adasa Na garam Susaram Truma 
Bawilramo na ek na tokko jikchenggiparang ong a. Bisong 
adasasa chiakol cho chenga, china digi kitchenga, gogaiko 
dokchenga, unia Il*dek chiko ringchenga chong-motan, Il'dek 
chiko ringe gogaichenggiparang onga. UaNa-garam Susaram 
Truma Bawilramkon Katchi Mitde Melaram Mitde Mande 
Susaram ineba minga. 

Dome aro Ramse abisani sedranga Suja ming Donja, 
mamatangranga Koepa ming Bamilpa ong'a. Uamangni 
Na-garam Susaram Truma Bawilramo songdonge, Il'dek 
chibimaoniko na-ek jike, imia uko chi ringe gogai doke 
romiting chasongosa “Matchok mangsako man'jokna Sangma 
saksako ba-jokna.” Unosa Marak Makal adasa ming Sangma 
Ranja mamasani gisepgriko, misirongko 

kolsusae unia wa’pangmako piksusae, Sangma Marak 
susagrikaha. Unosa Sangma saksakoba bajokna, Noe Nojing 
abisakoba neng-jokna. 

Dome Ramse abisani dedrangara, Noe Nojing abisa, 
unia Dona Rena adasa ong-a. Noeni segipa Golpa indakeming, 
Nojingni segipara Ja-golpa ong-a. Noeni demechikranga Sokre 
ming Dimre abisa, unia Nojingni dedranga Ajare ming Giljare 
abisa ong-a. Ajareni segipako Ajangpa, unia Giljareni segipako 
Goljangpa minga. 


Rongro Rongkimieng, Chiancheng Dachircng: 

Rongro Rongkimjeng Chiancheng Dachireng A-chik 
pagitchamrangni songgitcham damsa ong-a. Ma-ambi aganna 
man-giparang, Doro ra-gipa unia Chera solgipa me-aparang 
Rongro Rongkimjeng Chiancheng Dachirengko 
mingchapronga. Mongsongbate, chengoni pagitchamrangoni 
gangipa potgipa unia man-gipa pakgipani gimin talaton Rongro 
Rongkimjeng song unia Chiancheng Dachireng chibimani 
gimin janapchapronga. Rongmituni ma-bitchi a-gipirangoni, 
Sokre ming Dimre abisa unia adatangrang Roma ming Rojing 
adasa, uamangba Rongro Rongkimjengo songdong 
a-chachenggipa unia Chiancheng Dachirengo ja-andileng 
(ja-anchinik) witchenggipa unia kni gisi galchenggiparang 
ong-a. 

Weram Jamhah 

Pagitchamrang Rongro Rongkimjeng Chiancheng 
Dachiiengonisa, “Weramona wegnok, Jambalona katgnok!’* 
ine Weramona webajok; unia Jambalona re’bajok. Uno 
songdong a’chamitingosa pagitchamrang krong dudumako 
salana unia bilbang batmemako sol -ana. Chong-motan, 
matchadu bimadotni bimangko kite nokna krong songa unia 
bilbango bapmeni bimangko sobe kipa. Uno krong dudumako 
sale unia bilbang batmemako sol-e nok rika matchotoa Rori 
Ram Koteko rimgate unia dama mildang bolsako de*gate 
nokdong gachengaha. Ua Rori Ram Kotean A-chik 
manderangna silchimako doke unia daremako rue 
on*chenggipa ong-a. Pilak silchi dareko dakna runa skangba 
ua ki'chong aro kenchiko tarie on-chengaha. 


Ma*chong deTCtchenga; 

Pagitchamrang ua songgitcham nokgitchamo pilak 
jatrang baksan ku-monge nangrime, ripeng dake, unia besa kae 
songdong a’chatokachim. Mitde Mande apsan, Rori Me*gam 
damsan, unia Mande ming Matchadu Matchabet saksa 
sakgipinko ajak rimgrikaha; unia nokoba sokachakgrikaha. 
Unomiting, Sokre Dimre abisa, Sokreni segipa Kaepa unia 
Dimreni segipa Balepa, bisongba Matchako a-jak rimachim 
unia Dikgilko sokachakachim. Indake a-jak rimgrike 
sokachakgrike ku-mong nangrime janggi tangengmitingon uchi 
Sokre ming Dimre abisako matcha a-kim kangaha. 

Uno Matcha a-kim kangana unia Dikgil gro jeana uchi 
Sokre ming Dimre abisade bilongen kenjok; una abisan sa‘ra 
ong-katgija nokgipinchi nokkra ga batgija noko napchipe 
chaktokaha. Sokre Dimre abisani matchana kene noko napkete 
chakoa uchi Ajare jako gaantiko ra bite unikoa gaanti 
morokroke nokni pakmamako nirokroke rotimaha. Unasa 
noska abitangoni ka-o nange gisik sae, “Nang-ko da*aloni 
Rongrok chatchi de gnok!” ine abisa ma-drangoniko 
rongrokgala gita ma-chong ma eke mingchengaha, Indakesa, 
Ajare, Rongrokni ma dot a gipi ong bachengaha. 

Indakmitingo, matcha a-kim kangana Dikgil gro rikana, 
Dimre an-tangko naljokatna ine rong kolchi nape an-tangko 
doimuengachim. Dimreni indalcc matchadu matchabetni a-kim 
kangana rong-chol ba rong-kolo nape katana ukoba, 
“Nang-koara Rongchol mingainok!” ine Dimreko Rongchol 
ma-chong de-retataha. Unoni Dimre Rongcholni ma-bitchi gipi 
ong-baha. 

Nogipa Dimreni matchadu matchabetna kene 
rong kolchi nape katangako abitang Sokre nikrike una 
ka dingpekaha. Nogipani kenana ka-dingpeke Sokre 
mitduketchangpilaha. Indake nogipa Dimre an-tangni kenani 
sin-ani salo abitangni an-tangna gitdok mitduketchangpile 
ka-dingpekanasa gisik sae unia ka-o nang-e, “Nang-ko 
Rongmitu ine changnok minggnok!” ine Sokrekoba ma-chong 
ma-eke mingaha. Unonisa Sokre Rongmituni ma-bitchi a-gipi 
ong-baha. 

Ja-mano, Ajareni nokkuri Giljare angse appa m^-e, 
noktang cha-na jamsreng rikna ine nokwa noksa ra-oa krong 

dal’ne de*oa, Giljareni segipa teksrako krong deo'e 
songcbcaigaiia unia \va*jnikosa nokna bolgro gatchengana. 
Teksrako krong songe unia wa*jrako bolgro gate jamsreng like 
rochenganasa uni noska abitangoni uko nike, “Nang'koara 
Wa-sra chatchi mingaignok!” ine ukoba ma-chong 
mingjeangaha. Unoni Giljare aro dedrang Duse ming Ramse 
Wa-srani ma-bitchi agipirang ongxhengaha. 

Ua ong-nanggija a-selko changrongaonisa, Noe aro 
Nojing abisani dedrang, Sokre Dimre ming Ajare Giljare abisa 
sakbrini gisepo an-tangtangko ma chong dingtang dingtang 
de-ret mingretaona sokangaha. Unonisa Ajare Rongrokni 
ma-dot ong*e uni nokchongoni ong kalanggipa dedrangko 
Rongrok Mahari; Dimre Rongcholni madot onge uni deritchu 
su-ritchurangko Rongchol Mahari; unia abitang Sokre 
Rongmitu mingjeako man e uni deritchu su ritchu gimik 
Rongmitu Mahari; unia Giljareni dedrang su drangko Wa*sra 
Mahari ine ma eke ma-chong de na a bachengaha. 

Ma*ekgrika unia song iita; 

Sokre Dimre abisa aro uamangni dedrang, unia Ajare 
Giljare abisa unia bisongni dedrang gimikan Weramona 
wegnok Jambalona katgnok ine a-dok chiga gipin Weram 
Jambalona song katbae imo dongetokaha. Adita bilsirangni 
ja’mano, Rongrok aro Wa-srani ma-bitchirang, Ajare ming 
Giljare unia uamangni dedrangoni, Chianchengna Boksangna, 
Dachirengna Ko-kangna, ua songgitcham Te'brong Sangsim 
Ola Oldingona Weram Jambaloni katangpilaha. Uno Rongmitu 
ming Rongcholni ma'bitchirangoni Sokre Dimre abisaba ua 
songgitchamona pil-angachim; indiba 

adita salrangni ja'inanon bisong abisade, Matma weramona 
wegnok Jam^ona re-gnok ine Weram Jambalonan re-pilbaha. 
Rongrok ming Wa*sra abisa ua Rongro Rongkimjeng 
Chiancheng Oachirengo songdongkamaha. Indiba Rongmitu 
ming Rongchol abisa ma*drangoni ma*eke Weram Jambalona 
katpilbaha. 

Sokreni dedranga Balare Simare abisa unia Silang 
Rongsang adasa. Balareni segipako Denang indakeming 
Simareni segipako Silchang. Dimreni dedranga Chire Balme 
abisa unia Chireni segipa Buga, unia Balmeni segipa Dingga 
ong-a. 


Balmeni dedranga Dose Sikme abisa unia Goe Gojing 
adasa. Balareni dedranga Dome Sume abisa uamang Rongmitu 
ma-dotrang ong a, apsandake, Balme Chire abisa Rongcholni 
ma-gipirang onga. 


Rongdi chisamo songdonga: 

Balmeni dedrang Dose Sikme abisa unia Goe Gojing 
adasa ong a. Goe Gojing adasa nodrang Dose aro Sikmeko 
rimbite, “Chia Rongdiko ringgnok, do-do gittingko cha-gnok!” 
ine Weram Jambaloni, Darang Petchong gita, Khasia a-dokni 
ari joljol Rongdi chisamona re-ekdilangaha. Uamang Rongdi 
chibimaona sokange uni chisamo songdongejok, indake 
Rongdi chibimako chi ringebebejok. Rongdi chisamo 
songdonge Goe Gojing adasa unia nodrang Dose ming 
Sikmeko Rongdi chibimachi ma-rape Rongdi ine ma-chong 
de-retangaha. Unoni Dose Sikme abisa Rongdi chisamo 
songdonge Rongdini ma-gipirang ong-baha. 

Salaram Mitdechakchina re*anga 

Balareni nogipa Simare aro uni dedrang unia Balme 
Chire abisa ma drangba Rongdi chisamo songdongna 
re-angpagiparang ong achim. Indiba uamang Rongdi chisamo 
songdongna adok chiga an*sengnikjae Salaram 
Mitdechakchipak re skana ku*mongaha. Rongdi chisamoni 
Salaram Mitdechakona uamang Me-gam a*dokko nappake 
re*na nangachim. Ua Megam a*doko Matchadu Matchabetrang 
songdongachim. Skango Sokre Dimre abisako Matchadu a’kim 
kangana ua a-dokko re pakmitingode uamang an tangtangko 
biming mingjetokjok, unia chatchi de retangtokaha. 

Uno Me gam a dok unia Matchadu Matchabetni 
songrangko nappake Salaram Mitdechakchina re-angmitingon, 
uamang Goerani Antiko nappake unia Grangre Jantikolko anti 
cha-pake re-angaha. 

Uamang Matchadu Matchabetna kene Me-gam a-dok 
ari joljol rama re-gelangoa Salaram Mitdechakona sokanggija 
Balpakramchina brangangaha. Unonisa Balpakramko chokone 
unia Mahadiko ong-one re angoa China Jambal Rong-ma 
Rong-chol ingipaonasa nadikeaha. Uano Rongmitu Rongchol 
abisa biap kange a-dam dake songdongchakeaha. Uano 
Rongmitu Rongchol abisa song rochakani giminsa, da-ona 
kingkingba, ua songko Rongchol song mingenga. 

SaliongTimilram. . 

ulnH chiga gipiakQTam-roroe 

t|cK®® JDq-M,P^iki<,KewaJ Qat, 

.Chinima Banpakram 
Jf^ong^Ka^oram-iaeba 
i^»o ^rngdini 

^ma-gipp^Jgiy ^unggjpa, siclw^ft^.tosa 

Timilram Misi I^ej^rajft jijebgiiftioga. 
^ -^^PPPt ’?3R8)-3 l^(fbkaflg0ni 
nmiltfiak^ mela-tom-katokaha. Uano bangiadingtangdingtang 
chatchiraiigni apsan timile mela tom-kachakanasa uko “Saljong 
T;ipi’»am Misi Melaram” ine mingjolaha. Unonisa mitain 
Sangma, saoba Marak, sakoba Ebang, mitamko Saljong unia 
sakc^ba A-Jong ine an-tangtangko chatchi mingrete unia 
ma-chong de-rete dingtang dingtang biapchi piprae 
songdongroroe giproro jalroroangha. Uandake, uno mela 
tpm kae ma-chong chane unia chatchi de esa, chatchi ma chong 
aingt^ng biap a dam paltang, unia ku aganaba ku tang 
ofigang^?i. 

)^ 1 ^ ,^,fj^J^ppg^j,in,^-chjong de-giparangde; ua Jajong Kadoram 
m^^ggipa’^j^pp ^qngdongkam»a chakanmiii namnike 

da-prproni ,649gla4e3h ftfSQngni 
Mymensii^4-i^,^'^^j-^;4u ^ngrjfingp. ^pijgdb^iJwiliClhi 
dongenga. ^ 





Ncngittj^atial 


Ua Jajong Kadoramoni, Rongmitu aro Rongcholni 
magipirang, Simsang chibimako batsote a*bri 
aronggachipakna mikkange dob&Hail 
batsote a ronggako re sotbaoa Nengru Pattal Damik A-weo 
nadike sokejPk. Uno Simsang dhijoljol'Daiiiilc A-weona 
re-bamitingd, a-brtehfpaka do-tettg 
IgangtiWipaha uhi& ''bUFi n^hi ' b‘iatSHa^''Mt)8ffefi^a 
(ehbikMkatta)'a'biicfeipak te^mikkarilna 
do-rei^ gffliggfipjipana kene ' rttatcha* ebblkbifea® 
jff'rekjoljof mikkange’ re-angskaoa Te-rrrin'ifSni'Kfii^Fam 
minggipa biapona naeaha. Uno Teminram Misoram a'MiHSko 
doskana inoa, a bri dochakatna dakmitingoan'Dura' mikka 
aldalmit simchangjok; a- an guuri chadoe mitmat ditchangaha. 
Indake, kosakchi mikka simchange, unia a-o guri ditchange, 
rama re-na biding masijae uamang abri jarekko re-angtaioa 
Nokrek Midanona sokeaha. Unoa diblok do'ga gita unia 
ganggua matchok gita dal dalako nike mikkangchi re-na 
pajaha. Diblok doga gita gangpue ramao dongpengspana, unia 
ganggua matchok gita bildingdingana re mikkangna ka-sokjae 
an-pildatna nangaiaha. 

Unoni bengkachok amenpana unia ganggua 
do-rokmana kene an piloa, pil-satai, an-tangtSt^rii re-gimin 
ja-kolko)a‘tik&a-bri jolfdf ong-(Ab'ae,t^NJifl|J?u PS^iDkfink 
A?weonaii sokepUdha. U^NeAgfu PbttaJ'0aifl9tA^^l4iSlSftlSg 
bang-a 

like songdong^ia^'^ia^phidarekcr' 

^gaha. Indaka sPttgddhib«bliaia^'^Wlsftiitibt6btBiI^^ 
.mande baag'daprik^kr 

jaldaprikrike Dura rema gongtikpiljajokna, unia Damik ang-ke 
mangtikpiljahana. 


Rongcholrang ma»ekrika; 

Nengru Pattal Damik A weo songdongmitingo, 
mitamrangde do reng noktop gitani gangjipjipana unia Dura 
matcha jinmani ePbikbikana uno songdong a-chakuna kene, 
dingtang dingtang biapchi katbildangtokaha. Rongchol 
ma-bitchirangba Simsang chijoljol Aluakpang, chong-motan, 
Alokpang minggipa songona ong-onangaha. Unona sokangoa 
'l^uringo do’sik grang tangsikko nikaha; luiia chibimao kajong 
miksik gitchakko nikaha. Indaken, Rongcholrang uno do-sik 
rim-e pale unia kajong rim-e cha e songdongna kusi ong-aiaha. 
Biap apjitnaba do-sik grang tangsikna unia kajong miksik 
gitchakna ka-pakaiaha. Uno Rongcholrangni dongchake do-sik 
rim-e palchakramkon da-onaba Do-sikkol ine mingenga. 
Unonisa ua Simsang chijolni songrango Rongchol Mahari 
giproroangaha. 


PoTcng Noktop gitako dinea; 

Nengru Pattal Damik A-weo nikdoatgipa a-kimbri 
chu-gipani rong-chokdengo do-reng noktop gita ma-bake 
gangjipjipe dongaiachim. Ua achak cha-ramna man-gija, 
menggo nokoni ong-katna man-gija unia bi-satugalatna on-gija 
bale cha-engachim. Indake achak menggo dongija bi*sa 
nibrangna man-gija kenchipchipna nagani gimin ua songo 
dongrikgipa me-apa chagitchamrang ua do-rengko dingna 
chanchiaha. 

Uno Simareni dedrangba ua do reng noktop gitako 
dingchajkpana ine Snal Mahari baksabakrimaha. Damik A*weo 
dongrikgipa pagitchamrang ku*monge ua do’rengko so'Otna 
timaha. Indakmitngon, Joreng minggipa, Rangsa pante unia 
Snal gachi, ua do reng noktop gita dal-gipako goe so*otaha. 
Jorengni do-reng noktop gitako rong chokdeng kosakoniko goe 
dim a*ao ga-akatoa, uchi-Saleng minggipa, Snal pante 
indakeming Koknal gachi, kilding jakbo gita ong ako tete 
torewatsoskaha. 

Damik A*we Nengm Pattalo do-reng noktop gitako goe 
unia kilding jakbo gitako tetesa, Do-renggo Wa-dachong gitan 
Meseki a-briona gakat gadoangaha. Simare aro dedrangba 
apsan Meseki a-brichipaknan doangaha. 


Rong*meram Gambaksimo sonedongea: 

Do-renggo Wa-dachong a-briko doange, Simare aro uni 
dedrang, Meseki a-chikko ong-onangaha. Unonisa Agru 
gitdakram gita Do-ma bilsotram a-gitdokko re-sote ua Rongon 
chibima chisam Rong-meram Gambaksimona ong-onangaha. 
Simare aro xoni dedrangni Rong-meramo merame Gambaksimo 
songdongoa demechik saksa man dapaha. Ukon ma-ambi 
agantimgipa me-aparang, “Rong-meramo merama mebisa, 
Gambaksimo songdongo ba-ejokna me-chiksa!” ine 
janapronga. 

Weramo Jambalo dongrikgipa Balare aro uni dedrang 
Dome ming Sume abisaba, “Hai nono an*chingba bri wal-e 
gongdingna re-nama? Dura mikka simdimona katnama?” 

ine a-brichipakna katdona ku -raongaha. Uamang Weramoni 
webae, unia Jambaloni jokbae, Wari gitchak Chi Rong kuak 
gita re-bae, Mongri bri Sampe a-dingo najokeaha. Mongri bri 
Sampe a-dingko domitingo, a-bri an-sengana a-dok nikwatana, 
“Hai an-chinga Mongri brio ronama Sampe a-dingo 
dongnama!” ine do-chi gona sima nina aganalia. Uno Me-gam 
do-chi sikoa Dikgil kodi nioa, Mongri a-bri Sampe a-dingna 
chagija, “Duramana simdimnasa, wal-emana gongdingnasa, 
Rong-meramo meramebo! Gambaksimo songdongebo!” ine 
sima chaskajok. Una Duramana simdimna wal-emani 
gongdingna mikkange re-angoa chiringo ang-ke ma-gitchakko 
nikejok unia na-chi ganggitchakko man-ejok. Balare aro uni 
dedrang, chiring ang-ke ma-gitchakna mikboke unia na-chi 
gangte ganggitchakna ka-pake, Rongon chisam Rong meram 
Gambaksimo Rong-meramo merame Gambaksimo 
songdongaha. 

Balare aro uni dedrang Dome ming Sume, 
mamatangrang Chilpa ming Ja-golpa, adatangrang Suma ming 
Dongma, Do-renggo Wa-dachong gita dobagipa Simare aro uni 
dedrangna skang Rong meram Gambaksimona sokchenge 
songdong a-chasoaha. Simare aro uni dedrangde adita 
bilsirangni ja-manosa Rong-meram Gambaksimona sokbaha. 
Indakesa soksogipa abitang baksa uno song dongeaha. 

Dareng chisamona opanga; 

Jensaio Nogipa Simare sokbaha uni adita bilsirangni 
ja-mano abitang Balare ^anaha, “Nono naa-a rorikbo, angade 
hal wee cha-na, jong-kol kite rona, a-palna a-duna ianoni 
katgnok.” Indine aganange Balare nogipako Rong-meram 
Gambaksimo done 

an'tangtangde a-palna a-duna sokange Dareng chisam Torjang 
minggipa biapo songdongeaha. Ua biapo Manda, Rema, 
Rechil, Do-kime maharirang rosoengachim; Balareba ua 
maharirangming apsan bakrime bisong baksa ku'mong 
nangrime, kimgrik donggrike unia nokna ra-grike, 
songdongpaaha. Ja-mano chi dalpretgipauaToijang minggipa 
songko chi dubiaha. Ua chi dubiao Toijang songo donggipa 
manderang bilding bildang brangtokaha. Indakmitingo, 
Balareni dedranga aa rankalgipa a-ronggachina katdotokaha. 
Uno chi dubimiting salrango, Balareni dedrangara china kene, 
rong-mako kila dake deltike chakaha. Untalsa uamangko 
“Rongmitu Rongtik” minggnok ine dingtang mingjeaha. 
Uamangni deritchu-su ritchurang da onaba Dareng aro Nitai 
chibimarangni chisamjoljol sari paltal jolo dongenga. 


Dual unia Matchio songdonggiparang; 

Do reng noktop gitako dinge tate, Do renggo 
Wa-dachong gita re bagipa Rongmiturang, jean Rong meram 
Gambaksimo songdong a charikgipa - Simareni dedrang 
su'drangrang: Nembok aro Nambok abisa; Nembokni segipako 
Mara, aro Nambokni segipako Modpa. Nambokni dedrang - 
Bokme aro Pebi, Bokmeni segipa Takapa, aro Pebini segipako 
Ajangpa. Uandake Bokme aro Pebini dedranga Noak, Noring 
aro Abok ong-a. 

Uamangoni Kakwana Silsana doange songdong 
a-chaegipara Abok; Bawe- Dingrangna doanggipara Noak aro 
Noring; aro, Rongbing Dualchipak sokbagipara Nembok ong*a. 
Nembokni segipako Gingsik minga, ua Chada pante; bisonga 

Rongbing a-we pal'takko a chaejok, Chidan rong-ma rikako 
songdongejok. Uno Rongbing a we pal*takko a ba cha-e Chidan 
rong-ma rikako songdongesa uko a-king gore kange Kosina 
do-bok den-chengjok; A-song Mitde tatchengjok. Uan da-oni 
Rongbing chisamni Kosi ba A-song ong-a. 

Nembok aro Nambokni chratangranga - Chiring, 
Chosing, Ebang, Jadang, Cholba aro Danggolpa; 
mamatangrangara - Jawil, Pesim; depanteranga - Chongsin, 
Pema, Jonda, Golipa aro Najru ong-a. 

Nembokni dedrang - Dimre aro Bangre; Dimreni 
demechikko Merini imi segipako Darasing uara Chada pante. 
Mcrinini de Kokme nni segipa Ruga; Kokmeni demechik Mole 
uni segipa Ronja, Raksam pante. Moleni demechik Dine uni 
segipa Moda, Raksam pante. Dineni de Asime uni seko 
Banang, Raksam pante; Dineni gnigipa demechik Bangre uni 
segipa Suga, uni de Sojing segipa Robi, Raksam pante; Robini 
chawarirang - Aseng Raksam, Dingsin Chada, Jingrang 
Raksam; Asengni jikgipa Rese aro Dingsinni jikgipa Dingge. 

Rong-mereim Gambaksimo songdongegipa Rongmitu 
Nokgachirang - 1 . Intang Usimpa, 2. Dongsa Illingpa, 3. Dome 
Sangmepa, 4. Konia Rongginpa, 5. Wabrak Tojakpa, 6. Chirang 
Chongrepa. 

Kakwagreo songdonggipa Rongmitu Nokgachirang - 
1. Intang Jangepa, 2. Rongjan Meginpa, 3. Sujon Tomanpa, 4. 
Jongjin Jingginpa. 

Chengoni mitam mingsinggipa Rongmitu chrarang: 

1. DepaRagiiipajikChada-P^mBudugre. 

2. Tochi Dinginpa (Depani Jong) — Papa Budugre. 

3. Ajim Tamingpa Jik Chada - song Kakwagre. 

4. Toding Rikjanpa “ “ 

5. Nanuang Jongsinpa “ 

6. E>enang Simbepa jik Raksam - song Aruakgre. 

7. Toren Kang-repa “ “ 

8. Mikkongpa “ “ 

Depa Raginpani nokdang: 

1 . Neta Durepa jik Chada - song Jong kol 

2. Saan Runepa “ “ 

3. Tekjong Nolmepa “ “ 

4. Nawa Singkupa “ “ 

5. Rengka Mongepa “ “ 

6. Dam Ganjepa “ “ 

7. Nechi Dagupa 

8. Sangga Torengpa Jik Tegitdi 

9. Jira Tokrepa 

10. Rimjang 

1 1 . Aiding 

12. Jongrin Bumepa. 


Rongmituni Ma’Oihbi 15 



Ma*ambini Riting: 

Sume aro Dambe abisani dedrang: 


Dome aro Ramse 

i 


I 

NOE 

I 

Sokre aro Dimre 


NOJ 


ING 


1 

Ajare aro Giljare 

I . ...i 


Ronjmitu 

Rongchol 

1 

Rongrok Wa-sra 

1 

▼ 

Balare 

▼ 

Chire 

▼ 

Duse 

Simare 

Balme 

Ramse 


Balareni dedrang : Dome aro Sume. 

Balmeni dedrang : Dose aro Sikme. 

Dose aro Sikme : Rongdi Maharini ambirang. 

Dome aro Sume : Rongmitu Rongtikni ambirang. 
Simare aro uni dedrang : Rong-meram Gambaksimo 
songdong a-charikgiparangni ambirang. 

Ma*talatani 


Ma*ambi: Ma*ani kring; ma-gipani riting; ma-kringni ba 
ma*chongni ja*ku. 

Chengteke:A'bachenge chenga; pangchake chenga; 
chengteka. 

Katchi: Bimangko nikna man gijagipa bil gnanggipa. 
Kujikse: Katchi Rangsi. 

Na*garam: Natokrangni chi wariona doram; chi kamaoni 
kosakona dosotsam. 

Truma: Drubol; cha-simil; maljuri; nokjatchi krong; 
cha-chat so*chakgipa. 

Ku*jikse: Trumana tingdtna, cha similna jakjipna; Trumana 
baa, Dnibolna nenga. 

Gogaia: Mainaba gisiko an-senge parakani; mainaba kusi 
ong-preto gogaia. 

Gogai doka: Gisiko kusi ong-aniko parake gogai doka; 
a-dok chigako mittele gogai doka; mikchatangna an-tangni 
ka-saaniko parakna gogai doka. 

Ma*bitchi: Matchidual unia Chisak ma-gipani ma-gipako 
ma-bitchi minga. 

A'gipi; Gitchambatsranggipa;bribatsranggipa; ru-utba 
tsranggipa. 

Ja*andileng wita: Ja-ani karangko nata; ja-anchinik wita. 
Kni gisi galarMe-chikrang aumitingo kni salsrope gala; auo 
kni go-okako gala. 

Gangipa po^pa: Nokma; gangipa; jakpongo jaksil 
gangipa pakmao do-me potgipa. 

Maii’gipa pakgipa: Man-e cha-gipa; nokma; noko gam 
bang-gipa, jamo mi pakgipa. 

Krong duduma: Krongo matchadu bimani bimangko 
kitchape soba. 

BUbang batmemako sol*a: Bilbango bapmeni bimangko 
sol’chapa. 

A*jak rima: A-ba gamna mande rima; a-bao kam ka ata; 
a’jak beta. 

Sokachaka: Noko gimal sokako nokchaka; sokgipako 
nokchaka; nokchaka. 

A'kim kanga: Me-chikko me-asa kanga; angni jikgipa ine 
kanga; sakgipinko kimna on ja; sakgipinko kimna dongna 
manjana gita chanpenga. 

Weram; Jinma jinma re-ram; rama dilsanko jinma apsan 
re-ram; dru weram. 

Timilram: Tom-ram; melaram; chimongram; tom-dakram; 
tom-cheikram. 

Jala: Jela, giproroa; pipraa; bang-rikrika; ong-katrikrika; 
gipa; gipanga. 

Ebbikbika: Matcha randinga; el-bikbike randinga; matcha 
el-bika. 

Bengkachok: Dipblok gangma rippu; dipblok dabgipa. 
Amenpa: Bilongen dalgi-pa; dabmanchara; dal-bea; dal-pret. 
Do*rokma: Bilongen bimang dabgipa; bimangko nikon 
misilpila; do-rokma gita dal-a. 

A*we pabtak: Bang-gija a-we dakgipa; pal-taktak dakgipa; 
chisamni a-paltak. 

Chidan rong*rikak: Chisamo rong-ma rikak rikak dakgipa; 
ro-ongrara dakaigipa. 

